O‘ZBEKISTON RESPUBLIKASI PREZIDENTI HUZURIDAGI DAVLAT VA JAMIYAT QURILIShI AKADEMIYASIDA DAVLATLARARO MUNOSABATLAR VA TAShQI IQTISODIY ALOQALAR FAKULTETINI TAShKIL ETISh TO‘G‘RISIDA

O‘zbekiston Respublikasi Prezidentining “O‘zbekiston Respublikasi Prezidenti huzurida Davlat va jamiyat qurilishi akademiyasini tashkil etish to‘g‘risida” 1995-yil 19-apreldagi Farmoniga muvofiq hamda Tashqi ishlar vazirligi rahbar kadrlari bo‘g‘inining, vazirliklar, idoralar, hokimliklar, jamoat va xo‘jalik tuzilmalarining tashqi aloqalar sohasida qatnashuvchi mutaxassislarining siyosiy va kasbiy tayyorlashni tubdan yaxshilash va ularni qayta tayyorlash, shuningdek, O‘zbekiston Respublikasining tashqi siyosiy va tashqi iqtisodiy aloqalarini rivojlantirish istiqbollari bo‘yicha ilmiy tadqiqotlarni muvofiqlashtirish va chuqurlashtirish maqsadida Vazirlar Mahkamasi qaror qiladi:
 1. O‘zbekiston Respublikasi Prezidenti huzuridagi Davlat va jamiyat qurilishi akademiyasida “Davlatlararo munosabatlar va tashqi iqtisodiy aloqalar” fakulteti tashkil etilsin.
 O‘zbekiston Respublikasi Prezidenti huzuridagi Davlat va jamiyat qurilishi akademiyasining “Davlatlararo munosabatlar va tashqi iqtisodiy aloqalar” fakulteti to‘g‘risidagi nizom ilovaga muvofiq tasdiqlansin.
 2. Quyidagilar Akademiyaning “Davlatlararo munosabatlar va tashqi iqtisodiy aloqalar” fakultetining asosiy vazifalar va faoliyat yo‘nalishlari etib belgilansin:
 diplomatik kadrlarni, Tashqi ishlar vazirligi va iqtisodiy aloqalar vazirligi tizimidagi, davlat hokimiyati boshqaruvi organlaridagi, jamoat va xo‘jalik tuzilmalaridagi xalqaro munosabatlar bilan shug‘ullanuvchi mutaxassislarni tayyorlash, qayta tayyorlash va ularning malakasini oshirish;
 davlat dasturlari va buyurtmalariga muvofiq tashqi aloqalar sohasidagi ilmiy tadqiqotlarni muvofiqlashtirish va chuqurlashtirish, operativ-tahliliy materiallar tayyorlash;
 tashqi siyosat, davlatlararo munosabatlar va tashqi iqtisodiy aloqalar masalalari bo‘yicha darsliklar, o‘quv qo‘llanmalari va ilmiy-metodik ishlanmalar va tadqiqotlar tayyorlash hamda nashr etish;
 tashqi siyosat va tashqi iqtisodiy aloqalar sohasidagi konsepsiyalar, dasturlar, loyihalar, tavsiyalarni ilmiy ekspertiza qilish. 
 3. Belgilab qo‘yilsinki, Akademiyaning “Davlatlararo munosabatlar va tashqi iqtisodiy aloqalar” fakulteti tinglovchiligiga Tashqi ishlar vazirligi va Tashqi iqtisodiy aloqalar tizimining, davlat hokimiyati va boshqaruvi organlarini, jamoat va xo‘jalik tuzilmalarining oliy ma’lumotli, chet tillarni biladigan, tashqi aloqalar sohasida ish stajiga ega bo‘lgan O‘zbekiston Respublikasi fuqarosi bo‘lgan yuqori va o‘rta bo‘g‘in rahbarlari, xalqaro munosabatlar bilan shug‘ullanuvchi mutaxassislari qabul qilinadilar.
 4. Akademiya rektori:
 bir oy muddatda “Davlatlararo munosabatlar va tashqi iqtisodiy aloqalar” fakulteti tashkil etilishini hisobga olib Akademiyaning shtat jadvalini, tuzilmasini qayta ko‘rib chiqsin va tasdiqlasin;
 O‘zbekiston Respublikasi Prezidentining Tashkiliy-kadrlar siyosati bo‘yicha hamda Davlatlararo munosabatlar va tashqi iqtisodiy aloqalar masalalari bo‘yicha Davlat maslahatchilari bilan kelishgan holda bir oy muddatda tashqi siyosiy va tashqi iqtisodiy aloqalar sohasida tayyorlanishi, qayta tayyorlanishi va malakasi oshirilishi zarur bo‘lgan mansabdor shaxslar ro‘yxatini qabul qilish tartibini va keyinchalik o‘qish tamomlangandan keyin ishga yuborish tartibini ishlab chiqsin;
 O‘zbekiston Respublikasi Tashqi ishlar vazirligi hamda Tashqi iqtisodiy aloqalar vazirligining tavsiyalari bo‘yicha 1997-1998 o‘quv yilida Akademiyaning “Davlatlararo munosabatlar va tashqi iqtisodiy aloqalar” fakultetiga 40 nafar tinglovchi shu jumladan, “Davlatlararo munosabatlar” bo‘limiga — 20 kishi “Tashqi iqtisodiy aloqalar” bo‘limiga — 20 kishini qabul qilsin;
 Tashqi ishlar vazirligi Tashqi iqtisodiy aloqalar vazirligi, Oliy va o‘rta maxsus ta’lim vazirligi, Fanlar akademiyasi bilan birgalikda “Davlatlararo munosabatlar va tashqi iqtisodiy aloqalar fakultetida o‘qituvchilikka O‘zbekiston Respublikasi oliy o‘quv yurtlari, ilmiy-tadqiqot institutlari, vazirliklari va idoralarining xalqaro munosabatlar bilan shug‘ullanuvchi yetakchi mutaxassislarini, shuningdek xorijiy mamlakatlardan olimlar va mutaxassislarni jalb etsin.
 5. O‘zbekiston Respublikasi Moliya vazirligi har yili, 1997-yildan boshlab, “Davlatlararo munosabatlar va tashqi iqtisodiy aloqalar fakulteti tashkil etilishi munosabati bilan O‘zbekiston Respublikasi Prezidenti huzuridagi Davlat va jamiyat qurilishi akademiyasiga qo‘shimcha mablag‘lar ajratilishini nazarda tutsin.
 6. O‘zbekiston Respublikasi Tashqi ishlar vazirligi va Tashqi iqtisodiy aloqalar vazirligi Akademiyaning “Davlatlararo munosabatlar va tashqi iqtisodiy aloqalar” fakulteti moddiy-texnika bazasini mustahkamlashda hamda o‘zlarining tarkibiy bo‘linmalarida, O‘zbekiston Respublikasining xorijiy mamlakatlardagi elchixonalari va vakolatxonalarida fakultet tinglovchilarining stajirovkasini o‘tkazishda ko‘maklashsinlar.
 1. “Davlatlararo munosabatlar va tashqi iqtisodiy aloqalar fakulteti (keyingi o‘rinlarda — Akademiya fakulteti deb ataladi) O‘zbekiston Respublikasi Prezidenti huzuridagi Davlat va jamiyat qurilishi akademiyasining oliy o‘quv yurtidan so‘ng xalqaro munosabatlar va diplomatiya, xalqaro iqtisodiy munosabatlar, siyosat, huquq va iqtisodiyot sohasidagi kasbiy ta’lim jarayonini xalqaro ta’lim standartlariga muvofiq amalga oshiruvchi o‘quv bo‘linmasi hisoblanadi.
 2. Akademiya fakulteti davlatlararo munosabatlar, tashqi iqtisodiy aloqalar, diplomatiya, xalqaro siyosat va huquq sohasidagi yetakchi o‘quv, ilmiy va uslubiy markaz hisoblanadi.
 3. Akademiya fakulteti o‘z faoliyatida O‘zbekiston Respublikasi Konstitutsiyasiga, qonunlar va O‘zbekiston Respublikasi Oliy Majlisining boshqa qarorlariga, O‘zbekiston Respublikasi Prezidentining farmonlari, qarorlari va farmoyishlariga, Vazirlar Mahkamasining qarorlari va farmoyishlariga, Akademiya Ustavi va mazkur Nizomga amal qiladi.
 4. Akademiya fakulteti:
 a) diplomatik kadrlar, oliy ma’lumotli, chet tillarni biladigan, tashqi aloqalar sohasida ish stajiga ega bo‘lgan O‘zbekiston Respublikasi fuqarolari orasidan Tashqi ishlar vazirligi va Tashqi iqtisodiy aloqalar vazirligi tizimi, davlat hokimiyati boshqaruvi organlari, jamoat va xo‘jalik tuzilmalari uchun xalqaro munosabatlar bilan shug‘ullanuvchi mutaxassislar tayyorlash, qayta tayyorlash va ularning malakasini oshirishni;
 b) davlat dasturlari va buyurtmalariga muvofiq tashqi aloqalar sohasidagi ilmiy tadqiqotlarni muvofiqlashtirish va chuqurlashtirishni, operativ-tahliliy materiallarni tayyorlashni;
 v) tashqi siyosat, davlatlararo munosabatlar va tashqi iqtisodiy aloqalar masalalari bo‘yicha darsliklar, o‘quv qo‘llanmalari ilmiy-uslubiy ishlanmalar va tadqiqotlarni tayyorlash va nashr etishni amalga oshiradi.
 5. Akademiya fakulteti ta’lim jarayonining maqsadi tinglovchilar tomonidan tashqi siyosat va tashqi iqtisodiy aloqalar sohasidagi zarur nazariy va amaliy bilimlarning, tashqi aloqalar tashkilotchilik va boshqaruvchilik ishlari ko‘nikmalari sohasidagi vatanimiz va chet el fanining eng yangi yutuqlarini o‘zlashtirish, shu jumladan, yangi axborot tizimlaridan foydalanish, ilmiy-tadqiqot ishlari ko‘nikmalarini mustahkamlash va rivojlantirish, mutaxassislikka oid ishlar uchun zarur bo‘lgan hajmdagi xorijiy tillarni egallash hisoblanadi.
 6. Akademiya fakulteti quyidagi yo‘nalishlar bo‘yicha kasbiy tayyorgarlikni amalga oshiradi:
 xalqaro munosabatlar tarixi, tashqi siyosat va diplomatiya; 
 xalqaro iqtisodiy munosabatlar;
 xalqaro moliya;
 jahon va mintaqaviy iqtisodiyot; 
 xalqaro huquq
 diplomatiya va konsullik xizmati; 
 politologiya.
 7. Fakultetdagi ta’lim mazmuni davlat ta’limi standartlari asosida ishlab chiqiladigan va qabul qilinadigan “Xalqaro munosabatlar” va “Xalqaro iqtisodiy munosabatlar” mutaxassisliklari bo‘yicha kasbiy namunaviy ta’lim dasturlari bilan belgilanadi.
 8. Ta’lim jarayoni davlat ta’limi standartlari asosida ishlab chiqilgan o‘quv rejalariga muvofiq amalga oshiriladi.
 9. Akademiya fakultetida;
 tashqi siyosat va diplomatiya;
 jahon iqtisodiyoti va zamonaviy xalqaro iqtisodiy munosabatlar; 
 xalqaro huquq;
 xalqaro moliya institutlari;
 Diplomatiya va konsullik xizmati;
 xorijiy tillar kafedralari faoliyat ko‘rsatadi.
 Akademiya rektori kafedralarni tashkil etish, qayta tashkil etish va tugatish to‘g‘risida qarorlar qabul qilish huquqiga egadir.
 O‘quv jarayoni fakultet dekanati tomonidan tashkil etiladi.
 10. Fakultetda mashg‘ulotlarni o‘tkazishning quyidagi shakllari belgilanadi: leksiyalar; seminarlar; video darslar; amaliy o‘yinlar (shu jumladan, ShEXMdan foydalangan holda yasama (imitatsion) va tarkibiy modellashtirish o‘yinlari); referi bo‘yicha maslahatlar; kontrol, kurs, diplom ishlari; ishlab chiqarish va til amaliyoti; yakuniy test imtihonlari; tinglovchilarining mustaqil mashg‘ulotlari.
 11. Akademiya fakulteti tinglovchilarini tayyorlash, qayta tayyorlash va ularning malakasini oshirish o‘qitishning yuzma-yuz so‘rash shakli bo‘yicha olib boriladi. O‘qitish shakli va muddati maqsadiga qarab Akademiya tomonidan belgilanadi.
 12. O‘qituvchilik ishiga o‘rindoshlik tartibida va soatbay to‘lash shartlarida respublika oliy o‘quv yurtlarining yetakchi olimlari, ilmiy-tadqiqot institutlarining, vazirliklar va idoralarning mutaxassislari, shuningdek chet mamlakatlardan olimlar taklif etiladi. Chet mamlakatlardan olimlar va mutaxassislar kontrakt asosida ishlashga taklif etiladilar.
 13. Akademiya fakultetining tinglovchilari etib eng avval yuqori va o‘rta bo‘g‘in rahbarlari, Tashqi ishlar vazirligi va Tashqi iqtisodiy aloqalar vazirligi, — vazirliklar, idoralar tizimi va hokimliklarning xalqaro munosabatlar bilan shug‘ullanuvchi mutaxassislari, shuningdek haq to‘lash-kontrakt asosida chet tillarni biladigan va tashqi aloqalarni amalga oshiradigan jamoat xo‘jalik tuzilmalari xodimlari qabul qilinadilar.
 14. Akademiyaning mazkur fakultetiga qabul qilinadigan tinglovchilar soni Vazirlar Mahkamasining qarori bilan belgilanadi.
 15. Akademiyaning mazkur fakultetiga qabul qilish tartibi O‘zbekiston Respublikasi Prezidentining Davlat maslahatchisi — Tashkiliy-kadrlar xizmati rahbari bilan kelishilgan holda Akademiya rektori tomonidan tasdiqlangan qabul qilish qoidalari bilan belgilanadi.